หุ้นสหรัฐฯร่วงหนักปิด 125.25 จุด
ดัชนีหุ้นดาวโจนส์ ปิดที่ 12,695.35 จุด ลดลง 125.25 จุด ด้าน แนสแดค ปิดที่ 2,902.58 จุด ลดลง 31.24 จุด
15 พ.ค. 2555

ดัชนีหุ้นดาวโจนส์ ปิดที่ 12,695.35 จุด ลดลง 125.25 จุด ด้าน แนสแดค ปิดที่ 2,902.58 จุด ลดลง 31.24 จุด
ปัญหาทางการเมืองที่ส่อเค้าไม่มีทางออกในกรีซ ประกอบกับปัญหาในภาคธนาคารของสเปน ที่ประสบภาวะขาดสภาพคล่องอย่างหนักต่อเติมความกังวลเกี่ยวกับความเข้มแข็งของยูโรโซนและฉุดให้ตลาดหุ้นสหรัฐฯวานนี้  ปิดลบอย่างแรง
ขณะเดียวกันถ้อยของเจพี มอร์แกน เชส ที่ระบุเมื่อปลายสัปดาห์ที่แล้วว่า ขาดทุนยับกว่า 2,000 ล้านดอลลาร์ ก็ฉุดให้หุ้นกลุ่มธนาคารสหรัฐฯ ก็ตกอยู่ใต้แรงกดดันเช่นกัน
ดัชนีหุ้นดาวโจนส์ ลดลง 125.25 จุด (0.98 เปอร์เซ็นต์) ปิดที่ 12,695.35 จุด แนสแดค ลดลง 31.24 จุด (1.06 เปอร์เซ็นต์) ปิดที่ 2,902.58 จุด ส่วน เอสแอนด์พี ลดลง 15.04 จุด (1.11 เปอร์เซ็นต์) ปิดที่ 1,338.35 จุด
ขณะที่ราคาน้ำมันเมื่อวันจันทร์ ขยับลงแรง หลังดอลลาร์แข็งค่าเมื่อเทียบกับยูโร ท่ามกลางความกังวลเกี่ยวกับความไร้เสถียรภาพทางการเมืองในกรีซ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมิถุนายน ลดลง 1.35 ดอลลาร์ ปิดที่ 94.78 ดอลลาร์ต่อบาร์เรล หลังจากช่วงหนึ่งของการซื้อขายขยับลงไปถึง 93.63 ดอลลาร์ ต่ำที่สุดนับตั้งแต่วันที่ 19 ธันวาคม ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 69 เซนต์ ปิดที่ 111.57 ดอลลาร์ต่อบาร์เรล